CELEX: C2004/228/94
Language: da
Date: 2004-09-11 00:00:00
Title: Kendelse afsagt af Retten i Første Instans den 9. juni 2004 i sag T-96/03, Manel Camós Grau mod Kommissionen for De Europæiske Fællesskaber (Det Europæiske Kontor for Bekæmpelse af Svig (OLAF)'s efterforskning af ledelsen og finansieringen af Instituttet for Forbindelser mellem Europa-Latinamerika — eventuel interessekonflikt hos en efterforsker — afgørelse om at fjerne efterforskeren fra efterforskningen — annullationssøgsmål — forberedende retsakter — afvisning)

11.9.2004   
            
            
               DA
            
            
               Den Europæiske Unions Tidende
            
            
               C 228/41
            
         
      KENDELSE AFSAGT AF RETTEN I FØRSTE INSTANS
   
   den 9. juni 2004
   i sag T-96/03, Manel Camós Grau mod Kommissionen for De Europæiske Fællesskaber (1)
   
   (Det Europæiske Kontor for Bekæmpelse af Svig (OLAF)'s efterforskning af ledelsen og finansieringen af Instituttet for Forbindelser mellem Europa-Latinamerika - eventuel interessekonflikt hos en efterforsker - afgørelse om at fjerne efterforskeren fra efterforskningen - annullationssøgsmål - forberedende retsakter - afvisning)
   (2004/C 228/94)
   Processprog: fransk
   I sag T-96/03, Manel Camós Grau, tjenestemand ved Kommissionen for De Europæiske Fællesskaber, med bopæl i Bruxelles (Belgien), ved avocat M.-A. Lucas, mod Kommissionen for De Europæiske Fællesskaber (befuldmægtigede: først H. van Lier, dernæst J.-F. Pasquier og C. Ladenburger, og med valgt adresse i Luxembourg), angående dels en påstand om annullation af den af Det Europæiske Kontor for Bekæmpelse af Svindel (OLAF) trufne afgørelse af 17. maj 2002 om at fjerne en af efterforskerne fra efterforskningen af Instituttet for Forbindelser mellem Europa-Latinamerika for at undgå enhver antydning af interessekonflikt uden at tilbagetrække de af denne efterforsker udfærdigede retsakter, samt af den stiltiende afvisning af sagsøgerens klage af 29. juli 2002 over denne afgørelse, dels en påstand om erstatning for den ikke-økonomisk skade og de forringede karrieremuligheder, som sagsøgeren angiveligt er påført som følge af disse afgørelser, har Retten (Fjerde Afdeling), sammensat af afdelingsformanden, H. Legal, og dommerne V. Tiili og M. Vilaras; justitssekretær: H. Jung, den 9. juni 2004 afsagt kendelse, hvis konklusion lyder således:
   
               1)
            
            
               Sagen afvises.
            
         
               2)
            
            
               Hver part betaler sine egne omkostninger.
            
         
      (1)  EFT C 112 af 10.5.2003.